PRIENŲ RAJONO SAVIVALDYBĖS ADMINISTRACIJOS

INVESTICIJŲ SKYRIUS

Biudžetinė įstaiga, Laisvės a. 12, LT-59126 Prienai,

tel. +370 319 61 169, el. p. investicijos@prienai.lt

Duomenys kaupiami ir saugomi Juridinių asmenų registre, kodas 288742590

________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2022 M. KOVO 24 D. SPRENDIMO NR. T3-66 „DĖL PRITARIMO DALYVAUTI „TŪKSTANTMEČIO MOKYKLŲ“ PROGRAMOJE PARTNERIO TEISĖMIS“ PAKEITIMO“ PROJEKTO AIŠKINAMASIS RAŠTAS

Sprendimo projekto tikslai ir uždaviniai.

Pritarti Prienų rajono savivaldybės tarybos 2022 m. kovo 24 d. sprendimo Nr. T3-66 „Dėl pritarimo dalyvauti „Tūkstantmečio mokyklų“ programoje partnerio teisėmis“ pakeitimui, kad būtų tinkamai įgyvendintas projektas „Tūkstantmečio mokyklos I“ ir pasiekti rezultatai.

Siūlomos teisinio reguliavimo nuostatos.

2023 m. birželio 8 d. jungtinės veiklos sutartis Nr. VD-2023-00963 dėl projekto „Tūkstantmečio mokyklos I“ įgyvendinimo.

Laukiami rezultatai.

Projekto finansavimo sutartyje numatyta, kad, įgyvendinant projektą, bus rekonstruojamas „Žiburio“ gimnazijai priklausantis dirbtuvių pastatas, kuriame bus įkurtos STEAM laboratorijos. Šiuo metu, vykstant šio pastato rangos darbų pirkimui, pirmų 3 rangovų pasiūlytų rangos darbų kainų vidurkis ~ 1,5 mln. Eur. Projekto biudžete šio pastato rekonstrukcijai skirta 478,0 tūkst. Eur. Taigi skirtų lėšų nepakanka tinkamai įgyvendinti projektą. Prienų rajono savivaldybės tarybos prašoma skirti papildomų lėšų iš savivaldybės biudžeto projekto netinkamoms finansuoti, bet projektui įgyvendinti būtinoms išlaidoms ir tinkamoms išlaidoms, kurių nepadengia projektui skiriamo finansavimo lėšos, apmokėti.

Pritarus teikiamam sprendimo projektui, bus rekonstruotas „Žiburio“ gimnazijai priklausantis dirbtuvių pastatas ir pasiektas projekto „Tūkstantmečio mokyklos I“ rodiklis.

Lėšų poreikis ir šaltiniai.

Lėšų poreikis 1500,0 tūkst. Eur, iš jų ES lėšos – 478,0 tūkst. Eur, SB lėšos – 1022 tūkst. Eur.

Kiti sprendimui priimti reikalingi pagrindimai, skaičiavimai ir paaiškinimai.

Pasirašytoje jungtinės veiklos sutartyje su Europos socialinio fondo agentūra yra numatyta, kad „nepasiekus Sutarties 1 priede numatytų Partneriui ir Mokykloms priskirtų rodiklių, turinčių esminės įtakos Projekto tikslams ir apimčiai, Pažangos planui skirtas finansavimas mažinamas, vadovaujantis Projektų administravimo ir finansavimo taisyklių V skirsnio „Stebėsenos rodikliai“ nuostatomis“.

Techninis projektas.

Lyginamasis variantas.

Nėra.

Investicijų skyriaus vedėja	Vaida Stasytienė